biswa921/hiwiki-latest-pages-articles-raw huggingface dataset:
विस्पन्द

right|thumb|300px|सबसे नीचे वाली तरंग ऊपर वाली दो तरंगों के अध्यारोपण (सुपरपोजिशन) से बनी है।
जब 'लगभग' बराबर आवृत्ति वाली दो ध्वनि तरंगे एक साथ उत्पन्न की जाती हैं, तो माध्यम में उनके अध्यारोपण से प्राप्त ध्वनि की तीव्रता बारी-बारी से घटती और बढती रहती है। ध्वनि की तीव्रता में होने वाले इस चढाव व उतराव को 'विस्पन्द' (beat) कहते हैं।

 गणित 
माना समान आयाम परन्तु अलग-अलग आवृत्ति (ω1 तथा ω2) वाली दो तरंगे निम्नलिखित हैं-
  
  
इनको अध्यारोपित करने प्राप्त ध्वनि तरंग :
 
या
 
या:
 

जहाँ:
 
 

उपरोक्त परिणाम को निम्नलिखित तरीके से भी लिख सकते हैं:
 
जहाँ:
 

ध्यान दें कि फलन B (t) का मान क्रम से धनात्मक ऋणात्मक होगा। इस फलन का आंकिक मान | B (t) | इस तरंग का 'इनवेलप' कहलाता है। यह इनवेलप  आवृत्ति से बदलेगा। इसका भौतिक प्रभाव यह होगा कि ये तरंगे अपनी अन्य विशेषताओं को बनाए रख रहीं हैं किन्तु साथ ही परिणामी तरंग का आयाम बहुत धीमी गति से बदल रहा है।

center|thumb|500px|विस्पन्द : समान आयाम किन्तु थोड़ी अलग आवृत्ति वाली दो तरंगों (लाल तथा हरी) के अध्यारोपण का परिणाम (नीली तरंग)

श्रेणी:ध्वनि
शरणार्थी

शरणार्थी यानि शरण में उपस्थित असहाय, लाचार, निराश्रय तथा रक्षा चाहने वाले व्यक्ति या उनके समूह को कहते हैं। इसे अंग्रेजी भाषा में refugee लिखा व सम्बोधित किया जाता है। इस प्रकार वह व्यक्ति विशेष या उनका समूह जो किसी भी कारणवश अपना घरबार या देश छोड़कर अन्यत्र के शरणांगत हो जाता है, वह शरणार्थी कहलाता है। 

उदाहरण के लिये सीरिया में जंग छिड़ने की वजह से वहां के लाखों नागरिक दूसरे मुल्कों में शरणार्थी बनकर शरण ले रहे हैं।

 भारत और शरणार्थी  

भारत में शरणार्थियों के आने का इतिहास बहुत पुराना है और भारत में बसे कानूनी और गैरकानूनी शरणार्थियों की जनसँख्या कई विकसित देशों की जनसँख्या से भी ज्यादा है।

आमतौर पर अनभिज्ञता वस लोग कई बार के लिये भारत और पाकिस्तान के विभाजन के समय पाकिस्तान के हिस्से वाले पंजाब, सिन्ध आदि प्रदेशों के लाखों लोग जो अपना घरबार छोड़कर भारत के विभिन्न भागों में आकर बस गये थे उन्हें भी शरणार्थी मान लेते हैं, परंतु यह घटना पूर्ण रूप से शरणार्थी शब्द को परिभाषित नही करता,
क्योंकि जो लोग पाकिस्तान से भागकर भारत में बस गए उन्हें वहां (भारत में) एक नागरिक के तौर पर रहने का अधिकार विभाजन के समय दिया गया था।
 
भारत में विभाजन के बाद आये लोगों को छोड़ दे तो भी आज़ादी के बाद काफी शरणार्थी आये। उदाहरण के लिए तिब्बत के शरणार्थी और बांग्लादेश से आये कानूनी गैर-कानूनी शरणार्थी।

 बाहरी कड़ियाँ 
 PARDS.ORG Political Asylum Research and Documentation Service
 Respect Refugees International
 Gimme Shelter UNHCR's Gimme Shelter Campaign
 World Refugee Survey
 Pictures of refugees in Europe – Features by Jean-Michel Clajot, Belgian photographer
 Azerbaijani refugees
 Refugee numbers by country
 Refugee Stories—Listen to People's Experiences The site of the Refugee Communities History Project is full of oral history in mp3 format. The project won the 2006 Charity Award for arts, culture and heritage in the UK.
 OneWorld Guide to Refugees
 UNHCR RefWorld access to UNHCR Country of Origin and Legal Information databases
 Measuring Protection by Numbers, Report from official UNHCR home page
 Refugee Health ~ Immigrant Health Populations and Issues & Infectious Diseases—from authors of Refugee and Immigrant Health: A Handbook for Health Professionals ISBN 0-521-82859-7
 Australian Labor Party Labor for Refugees (Victorian Branch) website
 The Refuge Media Project is developing several video documentaries and other resources for those working with immigrant torture survivors
 Hungarian Refugees Received on Prince Edward Island, Canada (1956-1957)
 Information on Refugees in Malta and the Mediterranean Region
https://www.clearknowledges.com/2019/12/17-18-2019-global-refugee-forum-geneva.html?m=1 global refugee forum 2019
[श्रेणी:जनसांख्यिकी]]
श्रेणी:बलात विस्थापन
श्रेणी:भारत में शरणार्थी
*
चुम्बकीय अभिवाह

चुम्बकीय अभिवाह या चुम्बकीय फ्लक्स (Magnetic flux) वह भौतिक राशि है जो किसी तल (जैसे किसी चालक तार की कुण्डली) से होकर गुजरने वाले चुम्बकीय क्षेत्र का सम्पूर्ण परिमाण की माप है। इसे संक्षेप में Φm से निरूपित किया जाता है। इसका SI मात्रक वेबर (weber) है ; व्युत्पन्न मात्रक वोल्ट-सेकेण्ड है तथा CGS मात्रक 'मैक्सवेल' है।

किसी चुम्बकीय क्षेत्र में, किसी बिन्दु पर स्थित छोटे से तल से यदि  Φ वेबर चुम्बकीय फ्लक्स गुजरता है तो उस क्षेत्र के लम्बवत  चुम्बकीय फ्लक्स घनत्व (B) = Φ/a होगा, जहाँ a उस तल का क्षेत्रफल है। 

चुम्बकीय फ्लक्स अत्यन्त महत्वपूर्ण भौतिक राशि है क्योंकि -
 किसी बन्द लूप में उत्पन्न विद्युतवाहक बल का मान उस लूप में स्थित चुम्बकीय फ्लक्स के परिवर्तन की दर के बराबर होता है (फैराडे का प्रेरण का नियम)
 विभिन्न स्थितियों में लगने वाले चुम्बकीय बल का परिमाण चुम्बकीय फ्लक्स घनत्व (B) का फलन होता है। उदाहरण के लिये, किसी चुंबकीय क्षेत्र में में गतिशील किसी आवेशित कण पर लगने वाला बल = q v B .चुम्बकीय अभिवाह अदिश राशि है

 गणितीय परिभाषा 
right|thumb|200px

या,

 बाहरी कड़ियाँ 
 Magnetic Flux through a Loop of Wire by Ernest Lee, Wolfram Demonstrations Project.

श्रेणी:भौतिक राशियाँ
श्रेणी:चुम्बकत्व.
डर्बी

thumb|upright=1.5|डर्बी इंडस्ट्रियल म्युसियम्
डर्बी (अंग्रेज़ी: Derby) इंग्लैंड का एक शहर है। यह डर्बीशायर की राजधानी है। 

 इन्हें भी देखें 
 डर्बी का अजायबघर और चित्रशाला

 बाहरी कड़ियाँ 
 Derby Guide
 डर्बी कौंसिल्

श्रेणी:डर्बी
श्रेणी:इंग्लैंड के शहर
डर्बी संग्रहालय एवं कला दीर्घा

thumb|डर्बी का अजायब घर और पुस्तकालय
डर्बी संग्रहालय एवं कला दीर्घा (अंग्रेज़ी: Derby Museum and Art Gallery) डर्बी का संग्रहालय और कला दीर्घा है, यह इंग्लैंड में है।

 बाहरी कड़ियाँ 
 डर्बी म्युज़ियम एंड आर्ट गैलरी

श्रेणी:डर्बी
श्रेणी:संग्रहालय
श्रेणी:चित्रशालाएँ
जेम्स फ्रेंको

जेम्स एडवर्ड फ्रेंको (English:James Edward Franco) (जन्म अप्रैल, 19 1978) एक अमेरिकी अभिनेता, फिल्म निर्देशक, पटकथा लेखक, फिल्म निर्माता, अंग्रेजी के छात्र, लेखक, चित्रकार और प्रदर्शन कलाकार है।  जेम्स ने 1990 के दशक के दौरान अपना अभिनय कैरियर शुरू किया, जिसमे इन्होने कई किशोर फिल्म व अल्पकालिक टेलीविजन कार्यक्रमो मे अभिनय किया।  इन्हे अपनी स्पाइडर-मैन फिल्मो मे हैरी ओसबोर्न, पाएनेप्ल् एक्सप्रेस फिल्म मे ड्रग डीलर व 2010 की 127 आवर्स फिल्म मे एरन रलसटन की भूमिकाओं की वजह से अंतरराष्ट्रीय ख्याति प्राप्त हुई। इनकी अन्य प्रसिद्ध फिल्मों में शामिल हैं मिल्क, त्रिस्टान व इसोल्द, फलाय बोयस, डेट नाईट, योर हाइनेस, ईट प्रेए लव व प्लेनट ऑफ ऐप्स श्रृंखला की आगामी फील्म राइस ऑफ द् ऐप्स हैं। यह तीन गोल्डन ग्लोब पुरस्कारों के लिए नामित हो चुके हैं व एक के विजेता हैं तथा 127 आवर्स में अपने काम के लिए अकेडेमी पुरस्कार की सर्वश्रेष्ठ अभिनेता की श्रेणी मे नामांकन प्राप्त कर चुके हैं।

 सन्दर्भ 

 बाहरी कड़ियाँ 

 जेम्स फ्रेंको आइ.एम.डी.बी. पर
 जेम्स फ्रेंको याहू मूवीस पर

श्रेणी:जीवित लोग
श्रेणी:अमेरिकी अभिनेता
श्रेणी:1978 में जन्मे लोग
पारधी

thumb|फासेपारधी

वन्य जीवों के शिकार को न तो उचित कहा जा सकता है और ना ही उसे महिमामंडिक किया जा सकता है लेकिन सिर्फ अध्ययन औभ जानकारी के लिए उसके बर्णन में शायद कोई अनुचित बात नहीं है।

गुजरे दौर में चीता पारधी दक्ष शिकारी हुआ करते थे। मुगल बादशाहों के दरवार में उनकी सेवाएँ सर्वाधिक तेज वन्य धावक चीतों को पकड़ने और प्रशिक्षित करने के लिए ली जाती थी। इसीलिए वे चीता पारधी कहलाते थे। मुगल बादशाह और राजा महाराजा अपने मनोरजन के लिए चीतों से कृष्ण मृगों का शिकार करवाते थे, क्योंकि अकेले वेही ऐसे शिकारी जीव थे जो कि कृष्ण मृगों को दौड़कर पकड़ने की क्षमताएँ रखते थे। 'आईन-ए-अकबरी' के अनुसार अकबर के दरबार में ही ऐसे एक हजार प्रशिक्षित चीते थे।

फाँस पारधी वे पारधी होते थे जो हिरणों को फासने के लिए फंदों का इस्तेमाल करते थे। उपलब्ध जानकारी के अनुसार वे बचपन से ही मृग छैनों को इशारे पर अपनी गतिविधियाँ संचालित करने के लिए प्रशिक्षित करते थे और उनके सीगों में फंदे लगाकर जंगली हिरणों के बीच छोड़ देते थे। जबजंगली हिरण अपनी सहज वृत्ति से अपने इस प्रतिद्वंद्वी को झुंड से खदेड़ने की कोशिश करते थे तो उनके सींग प्रतिद्वंद्वी के सींग में बँधे फंदों में फँस जाते थे और वे फाँस पारधियों द्वारा पकड़ लिए जाते थे।

चीते भारत के जंगलों से पचास वर्ष पहले ही समाप्त हो गए और फाँस पारधी अब कैसे शिकार करते हैं उनके साथ कुछ समय गुजारने पर ही पता चल सकता है। लेकिन वैल पारधियों के काम करने का तरीका भी अपने आप में अनुठा है। बैल पारधी बालक जैसे ही दुनियादारी समझना शुरू करते हैं सबसे पहले वे तीतर की हू ब हू आवाज निकालने का अभ्यास शुरू कर देते है। कुछ तो होंठ सिकोड़कर सीधे मुँह से तीतर आवाज निकाल लेते हैं तो कुछ बाँस या प्लास्टिक की नली से बनाए एक उपकरण से ऐसी आवाज निकालने में माहिर होते हैं। यह नकल इतनी असल जैसी होती है कि दूर जंगल का तीतर भी इसके जवाब में अपनी तीखी और कर्कश आवाज से आसमान गुँजा देता है।

सबेरा होते ही पारधी बालक शिकार पर निकल जाता है। इसके लिए वह बैल की सवारी गाँठता है। संभवतः भारत भर में बैल पारधी ही एकमात्र ऐसा समुदाय है जो घोड़े की तरह बैल पर सवारी करता है। रोचक तथ्य यह है कि इन बैलों पर न तो जीन होती है और ना ही बैल पर कोई लगाम कसी जाती है। उन पर बैठने का तरीका भी बड़ा ही बेढब होता है। बैल पर सवारी करने के लिए बछड़े को बचपन में ही प्रशिक्षण दिया जाता है। पहले उसकी पीठपर चादर बिछाकर चलाया फिराया जाता है फिर उसकी जगह बैल को मोटे गद्दे का आदी बनाया जाता है। धीरे धीरे उस पर गठरियाँ लादकर बैल को चलाना सिखाया जाता है और इसके बाद छोटे बच्चे उस पर बैठना प्रारंभ कर देते हैं। यही बछड़ा जब पूरी तरह बैल बन जाता है तो पारधी समुदाय के वरिष्ठ सदस्य भी उस पर सवारी करने लगते हैं। यह बैल इतना प्रशिक्षित होता है कि उसे इच्छानुसार चलाने या दौड़ाने के लिए चाबुक की नहीं मात्र हाथ या पाव के इशारे की जरूरत होती है।

बैल पारधियों की कुल संपत्तियों में सर्वाधिक महत्वपूर्ण प्रशिक्षित तीतर और यही सधा हुआ बैल होता है। यदि बैल पारधियों के पास बैल न हो तो उनकी घुमंतु जिदंगी थम कर रह जाए। अपनी पूरी घर गृहस्थी बैल पर लादे लादे बैल पारधी जीवन भर यहाँ से वहाँ भटकते रहते है। इसी बैल की आड़ में हिरणों के झुंड के करीब तक जा पहुँचते हैं और इसके लिए उनमें गजब का धीरज होता है।

जंगली तीतरों को जाल में फँसाने के लिए पारधी बालक अपनी तरह का एक अनूठा ही तरीका इस्तेमाल करते हैं। वे इसके लिए तीतरों में अपने भाई बंधों से लड़ने की कमजोरी का फायदा उते हैं।

श्रेणी:भारत की मानव जातियाँ
बोगजकोई

प्राचीन अभिलेख मध्य एशिया के बोगजकोई नामक स्थान से लगभग १४०० ई॰ पू॰ का प्राप्त हुआ है। इस अभिलेख पर राजाओँ के मध्य एक संधि का उल्लेख है जिसमे राजाओँ ने वैदिक युगीन देवताओं को साक्षी माना था। इसमें प्रदीप बाबा देवताओं के नाम है।

संदर्भ

 

 

  

श्रेणी:प्राचीन लेख
भारतीय लेखा परीक्षा और लेखा सेवा

thumb|भारतीय लेखा परीक्षा और लेखा सेवा। 
आईएण्डएएस या भारतीय लेखा परीक्षा और लेखा सेवा एक भारतीय केन्द्रीय सरकारी सेवा है जो भारत के महालेखापरीक्षक और लेखानियंता के अधीन है और किसी भी कार्यकारी अधिकारी के नियंत्रण से मुक्त है। भारतीय लेखा परीक्षा एवं लेखा विभाग के अधिकारी एक लेखा परीक्षण प्रबंधक की हैसियत से कार्य करते हैं। आईएण्डएएस पर केन्द्र और राज्य सरकारों और सार्वजनिक क्षेत्र के संगठनों के खातों के लेखापरीक्षण और राज्य सरकारों के खातों के रखरखाव की जिम्मेदारी होती है। आईएएण्डएएस सरकार का वित्तीय प्रहरी है और सरकार से संबंधित जांच-पड़ताल में यह एक महत्वपूर्ण भूमिका निभाता है। इसकी भूमिका कुछ हद तक अमेरिकी जीएओ और राष्ट्रीय लेखापरीक्षण कार्यालय (यूनाइटेड किंगडम) के समान है।

इस सेवा के लिए भारत के प्रत्येक राज्य के लिए प्रधान महालेखाकार और महालेखाकारों की व्यवस्था है। आम तौर पर प्रत्येक राज्य में लेखापरीक्षण कार्यों के लिए एक प्रधान महालेखाकार प्रभारी होता है। प्रधान महालेखाकार के अलावा प्रत्येक राज्य में लेखांकन और हकदारी संबंधी कार्यों (वेतन, भविष्य निधि, पेंशन इत्यादि) के लिए महालेखाकार प्रभारी भी होता है। बड़े राज्यों में प्रधान महालेखाकार के अलावा एक महालेखाकार (लेखापरीक्षण) भी हो सकता है।

 भर्ती और प्रशिक्षण 

आईएएण्डएएस (IA&AS) की भर्ती भारतीय विदेश सेवा, भारतीय प्रशासनिक सेवा और भारतीय राजस्व सेवा (आईआरएस (IRS)) के साथ-साथ संयुक्त प्रतिस्पर्धी परीक्षा (लोक सेवा परीक्षा) के माध्यम से की जाती है।

आईएएण्डएएस में भर्ती होने के बाद अधिकारियों को भारत के हिमाचल प्रदेश राज्य के शिमला के नैशनल एकेडमी ऑफ ऑडिट एण्ड अकाउंट्स में प्रशिक्षित किया जाता है।

60,000 से अधिक कर्मचारियों वाले भारतीय लेखापरीक्षण एवं लेखांकन विभाग के कर्मचारियों को प्रबंधित करने के लिए आईएएण्डएएस के अधिकारियों को एक लेखाकार एवं लेखापरीक्षक का पेशेवर कौशल ही नहीं बल्कि प्रशासनिक क्षमता भी हासिल करनी पड़ती है। उन्हें जटिल ठेकों की जांच करने, कर एवं राजस्व कानूनों को समझने, वाणिज्यिक संस्थानों की वित्तीय स्थिति का आकलन करने जैसे कार्य करने पड़ते हैं। तेल की खोज की जटिलताओं या किसी परमाणु ऊर्जा संयंत्र की कार्यप्रणाली को समझने और ग्रामीण विकास, स्वास्थ्य सेवा, शिक्षा इत्यादि के लिए देशव्यापी योजनाओं के कार्यान्वयन की प्रभावकारिता की व्यापक समीक्षा करने के लिए उद्योग संबंधी ज्ञान की भी जरूरत पड़ सकती है।

 अनुमोदित कर्मचारी संख्या 
आईएएण्डएएस संवर्ग की अनुमोदित शक्ति (01.08.2009 के अनुसार)
उपलेखानियंता एवं महालेखापरीक्षक: 5
अतिरिक्त उपलेखानियंता एवं महालेखापरीक्षक: 5
प्रधान महालेखाकार: 26
वरिष्ठ प्रशासनिक ग्रेड: 107
कनिष्ठ प्रशासनिक ग्रेड: 161 (चयन ग्रेड 80 और साधारण ग्रेड 81)
वरिष्ठ टाइम स्केल: 256
कनिष्ठ टाइम स्केल: 136

 आईएएण्डएएस विदेशगमन 

आईएएण्डएएस अधिकारी मुख्य रूप से राजदूतावास लेखापरीक्षण अर्थात् दुनिया भर में स्थित भारत के राजदूतावासों और उच्चायोगों का लेखापरीक्षण करने के लिए विदेश जाते हैं। हालांकि विशेषज्ञों के रूप में लेखापरीक्षण विभागों में काम करने के लिए आईएएण्डएएस अधिकारियों को मध्य पूर्व (ओमान, यूएई) और अफ़्रीकी देशों (बोत्सवाना) में भेजा जाता है। कई अधिकारी कुछ समय के लिए संयुक्त राष्ट्र संघ और अन्य संबद्ध एजेंसियों में भी शामिल होते हैं।

 बाहरी कड़ियाँ 
 ऑफिशियल गवर्नमेंट वेबसाइट
 नेशनल एकेडमी ऑफ ऑडिट्स एंड एकाउंट्स वेबसाइट
 वेबपेज डिस्क्राइबिंग दी आईए&एएस (IA&AS) इन दी एनएएए (NAAA) वेबसाइट

श्रेणी:भारत सरकार
श्रेणी:भारत में लेखा
श्रेणी:भारतीय सिविल सेवा
श्रेणी:केन्द्रीय सिविल सेवा, भारत
बैलून

right|200px|thumb|६० ओम / २४० ओम बैलून जो ५० मेगा हर्ट्ज से २५० मेगाहर्ट्ज तक की आवृत्तियों के लिये उपयुक्त है।
विद्युत इंजीनियरी और रेडियो इंजीनियरी के सन्दर्भ में बैलून (Balun = Bal + un = balanced unbalanced), ट्रांसफॉर्मर जैसा एक अवयव है जो 'सिंगल साइडेड सिगनल' को 'डिफरेंशियल सिगनल' में बदलने या 'डिफरेंशियल सिगनल' को 'सिंगल साइडेड सिगनल' में बदलने के काम आता है। 'सिंगल साइडेड सिगनल' को 'अनबैलेंस्ड' तथा 'डिफरेंशियल सिगनल' को बैलेंस्ड कहा जाता है। बैलून का उपयोग दो अलग-अलग इंपीडेंस के परिपथों को जोड़ने के लिये भी किया जाता है। इसकी सहायता से शक्ति नियंत्रण किया जाता है। श्रव्य आवृति के क्षेत्र में बैलून का उपयोग 'आइसोलेशन' के लिये किया जाता है।

बैलून भिन्न-भिन्न आकार-प्रकार के होते हैं। सभी विद्युतचुम्बकीय कपुलिंग के आधार पर काम करते हैं।

 बैलून के प्रकार 
 आटोट्रांसफॉर्मर टाइप (Autotransformer type)
 साधारण ट्रांसफॉर्मर जैसा (Classical transformer type)
 ट्रांसमिशन लाइन जैसा (Transmission-line transformer type)
 डिले लाइन जैसा (Delay line type)

 बैलून के विकल्प 
रेडियो आवृत्ति चोक को बैलून के स्थान पर उपयोग में लाया जा सकता है।

सन्दर्भ
श्रेणी:एण्टेना
श्रेणी:ट्रांसफॉर्मर
नर्स

right|150px|thumb|टोरोंटो, ओंटारियों में 1955 में एक समयपूर्व जन्मे शिशु की देखभाल करती एक नर्स
नर्स या उपचारिका (यदि पुरुष हो तो उपचारक), एक पेशेवर स्वास्थ्य कर्मी है जो, स्वास्थ्य सेवा दल के अन्य सदस्यों के साथ किसी रोगी के उपचार और सुरक्षा, लंबे समय से (चिरकालिक) या गंभीर रूप से (अतिपाती) बीमार व्यक्तियों के स्वास्थ्य सुधार, परिवारों और समुदायों में विभिन्न स्वास्थ्य संबंधी सेवायों की जानकारी और उनका प्रयोग और किसी आपदा के समय प्रभावित लोगों को उपचार या स्वास्थ्य सेवायें प्रदान कराने के लिए उत्तरदायी है। 

एक उपचारिका स्वास्थ्य सेवा प्रदान करने के उपक्रम में कई नैदानिक और गैर-नैदानिक कार्य करने के अतिरिक्त विभिन्न चिकित्सा और नर्सिंग अनुसंधानों में भी सहयोग करती है।
 सन्दर्भ 

श्रेणी:चिकित्सा
एलेन चर्च

right|thumb|240 px|एलेन चर्च
एलेन चर्च (22 सितंबर 1904 - 22 अगस्त 1965), संयुक्त राज्य अमेरिका और विश्व की पहली विमान परिचारिका थीं ।
 जीवनी 
क्रेस्को, आयोवा अमेरिका में 22 सितंबर 1904 को जन्मीं एलेन एक संभ्रांत परिवार की युवती थीं। उन्होनें 1930 में विमान सेवा बोइंग एयर ट्रांस्पोर्ट (बैट) (अब यूनाइटेड एयरलाइंस) की सैन फ्रांसिस्को और शिकागो के बीच की उड़ान के दौरान पहली बार विमान परिचारिका के रूप में उड़ान भरी थी। एलेन एक प्रशिक्षित नर्स थीं और उन्होने सैन फ्रांसिस्को के एक अस्पताल में नर्स के रूप में काम भी किया था। एलेन ने निजी तौर पर विमान संबंधी प्रशिक्षण भी लिया था। जब उन्होने बैट में परिचारिका के रूप में कार्य करने के लिए आवेदन किया तब विमान सेवा ने एक महिला परिचारिका को यात्रियों को लुभाने का एक नुस्खा मानते हुये अपनाने का निर्णय लिया। हालांकि बैट ने एलेन को एक विमान चालक के रूप में नियुक्त किया था पर एलेन के सुझाव को मानते हुये उन्हें परिचारिका का कार्य दिया। 
बैट का यह प्रयास सफल रहा और इसके तीन महीने बाद इस विमान सेवा ने 20 और विमान परिचारिकाओं की नियुक्ति की। बैट का अनुसरण करते हुये अन्य विमान सेवाओं नें भी विमान परिचारिकाओं की नियुक्ति की। एलेन ने अपनी नियुक्ति के 18 महीने बाद एक कार दुर्घटना के कारण उड़ानों पर जाना बंद कर दिया और मिनेसोटा विश्वविद्यालय में नर्सिंग का प्रशिक्षण देने लगीं।

द्वितीय विश्व युद्ध के दौरान एलेन ने एक बार फिर से उड़ानों पर जाना शुरु किया उन्होने सैन्य नर्सिंग कोर में कैप्टन के रूप में उल्लेखनीय काम करते हुये एयर मैडल हासिल किया। एलेन ने हॉटे टैरे, इंडियाना में नर्सिंग निदेशक के रूप में भी कार्य किया। सन १९६४ में उन्होने हॉटे टैरे फर्स्ट नैशनल बैंक के अध्यक्ष लियोनार्ड ब्रिग्स मार्शल से विवाह किया। 

१९६५ में घुड़सवारी के दौरान हुई एक दुर्घटना के परिणामस्वरूप एलेन की मृत्यु हो गयी। एलेन चर्च के सम्मान में क्रेस्को के हवाई अड्डे का नाम उनके नाम पर एलेन चर्च फील्ड रखा गया।

 सन्दर्भ 

श्रेणी:विमान कर्मचारी
पुस्तक

अंगूठाकार|एक पत्रिका पुस्तक
पुस्तक या किताब लिखित या मुद्रित पन्नो के संग्रह को कहते हैं। डिजिटल पुस्तकों को ई-पुस्तक (ई-बुक) कहते हैं जबकि हस्तलिखित पुस्तकों को पांडुलिपियां कहते हैं। एक स्थूल पदार्थ के रूप में पुस्तक सामान्यतः आयताकार पृष्ठों का एक पुलिंदा है जिसे कागज़, पेपिरस, चर्मपत्र या भोजपत्र से निर्मित किया जाता है और जिसे एक ओर से बाँधकर (दायीं या बायीं ओर से) या सीं कर या फिर किसी अन्य माध्यम से एक साथ इस प्रकार से दृढ़ कर दिया जाता है कि उसे सरलता से पढ़ा जा सके।

आज पुस्तकें केवल स्थूल रूप में ही उपलब्ध नहीं हैं, बल्कि संचार क्रांति के फलस्वरूप वह ई-पुस्तकों और दूसरे रूपों में भी उपलब्ध हैं। जिस स्थान पर बहुत सी पुस्तकों को व्यवस्थित और क्रमबद्ध ढंग से रखा जाता है, उसे पुस्तकालय कहते हैं।

पुस्तकों की लिस्ट के लिए :श्रेणी:पुस्तकें देखें

/पाश्चात्य काव्यशास्त्र/

इकाई 1

इकाई 2 

इकाई 3

इकाई 4

 बाहरी कड़ियाँ

जीवन बदलने वाली 20 मोटिवेशनल पुस्तकें
पुस्तकों के विषय में अनमोल विचार
पुस्तकों पर अनमोल विचार

श्रेणी:पुस्तकें
श्रेणी:काग़ज़ उत्पाद
सोहनी माहीवाल

सोहणी-माहीवाल की कथा सिंध तथा पंजाब की अत्यन्त प्रसिद्ध लोककथा है। यह दुखान्त प्रेमकथा है।

 कथा 
thumb|Sohni Swims to Meet Her Lover Mahinwal LACMA M.72.2.1
thumb|Sohni Swims to Meet Her Lover Mahinwal LACMA AC1999.127.3

सोहनी सिंधु नदी के तट पर रहने वाले कुम्हार तुला की बेटी थी। वह कुम्हार द्वारा बनाए गए बर्तनों पर सुंदर चित्रकारी करती थी। उजबेकिस्तान स्थित बुखारा का धनी व्यापारी इज्जत बेग व्यापार के सिलसिले में भारत आया। सोहनी से मिलने पर वह उसके सौंदर्य पर आसक्त हो उठा। सोहनी को देखने के लिए वह रोज सोने की मुहरें जेब में भरकर कुम्हार के पास आता और बर्तन खरीदता। सोहनी भी उसकी तरफ आकर्षित हो गई। वह सोहनी के पिता के घर में नौकरी करने लगा, उसका नाम महिवाल पड गया, क्योंकि वह भैंसें चराने लगा। जब उनके प्रेम के किस्से आसपास फैले तो तुला ने सोहनी को बिना बताए उसकी शादी किसी कुम्हार से कर दी। महिवाल अपना घर, देश भूलकर फकीर हो गया। मगर दोनों प्रेमियों ने मिलना न छोडा। रोज जब रात में सारी दुनिया सोती, सोहनी नदी के उस पार महिवाल का इंतजार करती, जो तैरकर उसके पास आता। महिवाल बीमार हुआ तो सोहनी एक पक्के घडे की मदद से तैरकर उससे मिलने पहुंचने लगी। उसकी ननद ने एक बार उन्हें देख लिया तो उसनेपक्के घडे की जगह कच्चा घडा रख दिया। सोहनी घडे द्वारा नदी पार करने लगी तो डूब गई। महिवाल उसे बचाने के लिए नदी में कूदा, वह भी डूब गया। इस तरह यह दुख भरी प्रेम कहानी खत्म हो गई।

 इन्हें भी देखें 
 शाह जो रिसालो
 हीर राँझा
 प्रेमकथा

 बाहरी कड़ियाँ 
 Sohni & Mehar - The Poetry of Shah (Translated by Elsa Kazi)

श्रेणी:प्रेम-कथाएँ
श्रेणी:भारतीय साहित्य
सराइकी

thumb|Saraiki-speakers by Pakistani District - 2017 Census
thumb|पंजाब, भारत में हिन्दी बोल रही एक लड़की।
सराईकी (अरबी-फारसी : سرائیکی, गुरुमुखी : ਸਰਾਇਕੀ) भारतीय-आर्य परिवार की एक भाषा है। यह पाकिस्तान के पंजाब के दक्षिणि भागों, उसके सीमावर्ती सिंध में, पंजाब के उत्तरी-पश्चिमी भाग आदि में बोली जाती है। भारत में राजस्थान के बीकानेर, जैसलमेर व श्री गंगानगर जिलो में भी पांच लाख के करीब लोग सराइकी बोलते हैं। सराइकी बोलने वालों की संख्या लगभग डेढ़ करोड़ है।

 इन्हें भी देखें 
 पंजाबी भाषा
 हिन्दको भाषा
 हिंद-आर्य भाषाएँ

सन्दर्भ

 बाहरी कड़ियाँ 

Download Saraiki font and keyboard layout for Windows
South Asian Natural Language Processing - यहाँ उर्दू, शाहमुखी और सराइकी को देवनागरी में बदलने का आनलाइन औजार उपलब्ध है।

श्रेणी:पाकिस्तान की भाषाएँ
श्रेणी:सिंध की भाषाएँ
श्रेणी:हिन्द-आर्य भाषाएँ
श्रेणी:राजस्थान की भाषाएँ
सामाजिक संघटन

समाजशास्त्र में, सामाजिक संगठन एक सैद्धांतिक अवधारणा होती है जिसके अंतर्गत एक समाज या सामाजिक संरचना को एक "क्रियाशील संघटन" के रूप में देखते हैं। इस दृष्टिकोण से, आदर्शतः, सामाजिक आवश्यकताओं को पूरा करने के लिए, सामाजिक विशेषताओं, जैसे कानून, परिवार, अपराध आदि, के संबंधों का निरीक्षण समाज के अन्य लक्षणों के साथ पारस्परिक क्रिया के दौरान किया जाता है। एक समाज या सामाजिक संघटन के सभी अवयवों का एक निश्चित प्रकार होता है जो उस संघटन के स्थायित्व और सामंजस्य को बनाकर रखता है।

इलियट तथा मैरिल के अनुसार " सामाजिक संगठन वह दशा या स्थिति है, जिसमें एक समाज में विभिन्न संस्थाएं अपने मान्य तथा पूर्व निश्चित उद्देश्यों के अनुसार कार्य कर रही होती है।

 इतिहास 
समाज का एक संघटन के रूप में प्रतिदर्श या इसकी अवधारणा का विकास 19 वीं शताब्दी के उत्तरार्ध में फ्रांसिस समाजशास्त्री, एमिले डुर्कहेम के द्वारा किया गया था। डुर्कहेम के अनुसार, एक संघटन या समाज का प्रकार्य जितना ही विशिष्ट होगा उसका विकास भी उतना ही अधिक होगा, इसका ठीक विपरीत भी सत्य होगा. आमतौर पर, संस्कृति, राजनीति और अर्थशास्त्र समाज की तीन प्रमुख गतिविधियां हैं। सामाजिक स्वास्थ्य इन तीन गतिविधियों की सुव्यवस्थित पारस्परिक क्रिया पर निर्भर करता है। इसलिए, सामाजिक संघटन के "स्वास्थ्य" को संस्कृति, राजनीति और अर्थशास्त्र की पारस्परिक क्रिया के प्रकार्य के रूप में देखा जा सकता है, जिसका एक सिद्धांत के रूप में अध्ययन किया जा सकता है, प्रतिदर्श बनाया जा सकता है और विश्लेषण किया जा सकता है। "संघटनात्मक समाज" की अवधारणा की और अधिक विस्तृत व्याख्या हर्बर्ट स्पेंसर द्वारा उनके निबंध "द सोशल ऑर्गेनिज़्म" में की गयी थी।

 संबंधित तथ्य 
इसकी एक समवृत्त अवधारणा का नाम गाइआ अवधारणा है जिसमें संपूर्ण पृथ्वी की परिकल्पना एक एकल एकीकृत संघटन के रूप में की गयी है।

 सन्दर्भ 
 
 
 

 बाहरी कड़ियाँ 
 Conceivia.com - समाज की एक नई प्रणाली बना रहे हैं।
 क्या आर्थिक प्रणाली एक संघटन के सामान है?
 सामाजिक संघटन का द्रव मैट्रिक्स
 सामाजिक मनोविज्ञान और सामाजिक संघटन
 निबंध: वैज्ञानिक, राजनीतिक और चिन्तनशील - स्पेंसर की पुस्तक के खंड 1 में निबंध "द सोशल ऑर्गनिज़म" सम्मिलित है

श्रेणी:समाजशास्त्र
जकनाचारी

अमरशिल्पी जकनाचार्य एक प्रसिद्ध मूर्तिकार थे जिन्हें
कल्याणी के चालुक्यों एवं होयसलों के लिए कई उत्कृष्ट मंदिरों का निर्माण करने का श्रेय प्राप्त है जिसमें बेलूर
तथा हेलबिड़ू की प्रसिद्ध मूर्तियां शामिल हैं। 
thumb|अमरशिल्पी जकनाचार्य
 उनका जीवन 

जकनाचार्य का जन्म तुमकुर, कर्नाटक से 9 किमी दूर कैदल नामक एक छोटे से गांव में हुआ। रिकॉर्ड के अनुसार शहर का मूल नाम कृदपुर में था। उनका जीवन कला के प्रति प्रेम एवं समर्पण का था। उनका कॅरियर उस समय शुरू हुआ जब नृप हया उस क्षेत्र के स्थानीय मुखिया के रूप में शासन करते थे। अपने कार्य के क्षेत्र में प्रसिद्धि हासिल करने के लिए विवाह के शीघ्र बाद उन्होंने घर छोड़ दिया।  वह अपने काम के अपने क्षेत्र में प्रसिद्धि की मांग शादी के बाद शीघ्र ही घर छोड़ दिया।  उन्होंने कई मंदिरों का निर्माण करते हुए दूर-दूर तक यात्रा की और अपने काम में वे इतने अधिक तल्लीन हो गए कि अपनी पत्नी के बारे में सब-कुछ भूल गए।

 जकनाचार्य और उनका पुत्र 

जकनचार्य की पत्नी ने उनके बच्चे को जन्म दिया जिसका नाम दंकनाचार्य रखा गया। स्वयं दंकनाचार्य बड़ा होकर एक प्रसिद्ध मूर्तिकार बन गया और अपने पिता की खोज में निकल पडॉ॰ बेलूर में, उन्हें मूर्तिकार के रूप में एक नौकरी मिल गई और स्वयं जकनाचार्य द्वारा बनाई गई एक मूर्ति में एक दोष देखा. इस पर क्रोधित होकर, जकनाचार्य ने वचन दिया कि यदि युवा मूर्तिकार मूर्ति के उसके मूल्यांकन में सही हुआ तो वह अपना दाहिना हाथ काट डालेगा. मूर्ति का परीक्षण करने पर, वास्तव में दोष का पता चला था और जकनाचार्य ने अपना वचन पूरा किया और अपना दाहिना हाथ काट दिया।  अंत में, दोनों मूर्तिकारों को पिता और पुत्र के रूप में उनके संबंध का पता चला.

 चेन्नाकेशव मंदिर 

इसके बाद, जकनाचार्य को अपने जन्म स्थान कृदपुर में चेन्नाकेशव मंदिर का निर्माण करने के लिए एक स्वप्न प्राप्त हुआ। इसे पूरा करने के बाद, एक पौराणिक कथा के अनुसार यह मान्यता है कि यह कार्य पूरा होने पर ईश्वर ने उनका दाहिना हाथ वापस लौटा दिया।  इस घटना के उल्लास में, उस समय से कृदपुर को कैदल कहा जाने लगा।  कन्नड़ में काई का अर्थ हाथ होता है। कर्नाटक राज्य में स्थानीय गैर-सरकारी संगठन कैदल में चेन्नाकेशव मंदिर की रक्षा करने के लिए लिए धन इकट्ठा करने की कोशिश कर रहे हैं।

 जकनाचार्य पुरस्कार 

इस प्रसिद्ध वास्तुशिल्पी के योगदानों का कीर्तिगान करने के लिए कर्नाटक सरकार प्रतिभावान मूर्तिकारों एवं शिल्पकारों को प्रत्येक वर्ष जकनाचार्य पुरस्कार से विभूषित करती है।

बाहरी कड़ियाँ
 जकनाचार्य के जीवन पर लेख
 जकानाचार्य राज्य पुरस्कार पर लेख

श्रेणी:कर्नाटक का इतिहास
श्रेणी:जन्म के वर्ष का पता नहीं
श्रेणी:तुमकुर के लोग
श्रेणी:कन्नड़ लोग
श्रेणी:भारतीय मूर्तिकार
विट्ठलनाथ

अंगूठाकार|श्री विट्टलनाथ के पिता वल्लभचार्य की तस्वीर
श्री विट्ठलनाथ वल्लभ संप्रदाय के प्रवर्तक श्री वल्लभाचार्य जी के द्वितीय पुत्र थे। गुसाईं विट्ठलनाथ का जन्म काशी के निकट चरणाट ग्राम में पौष कृष्ण नवमी को संवत्‌ १५७२ (सन्‌ १५१५ ई.) में हुआ। इनका शैशव काशी तथा प्रयाग के निकट अड़ैल नामक स्थान में व्यतीत हुआ। काशी में रहकर इन्होंने अपने शास्त्रगुरु श्री माधव सरस्वती से वेदांत आदि शास्त्रों का अध्ययन किया। अपने ज्येष्ठ भ्राता गोपीनाथ जी के अकाल कवलित हो जाने पर संवत्‌ १५९५ में संप्रदाय की गद्दी के स्वामी बनकर उसे नया रूप देने में लीन हो गए। धर्मप्रचार के लिए इन्होंने दो बार गुजरात की यात्रा की और अनेक धर्मप्रेमियों का वैष्णव धर्म में दीक्षित किया।

वल्लभ संप्रदाय को सुसंगठित एवं व्यवस्थित रूप देने में विट्ठलनाथ का विशेष योगदान है। श्रीनाथ जी के मंदिर में सेवा पूजा की नूतन विधि, वार्षिक उत्सव, व्रतोपवास आदि की व्यवस्था कर उन्हें अत्यंत आकर्षक बनाने का श्रेय इन्हीं को है। संगीत, साहित्य, कला आदि के सम्मिश्रण द्वारा इन्होंने भक्तों के लिए अद्भुत आकर्षण की सामग्री श्रीनाथ जी के मंदिर में जुटा दी थी। अपने पिता के चार शिष्य कुंभनदास, सूरदास, परमानंददास तथा कृष्णदास के साथ अपने चार शिष्य चतुर्भुजदास, गोविंद स्वामी, छीतस्वामी और नंददास को मिलाकर इन्होंने अष्टछाप की स्थापना की। इन्हीं आठ सखाओं के पद श्रीनाथ जी के मंदिर में सेवा पूजा के समय गाए जाते थे। भक्तमाल में नाभादास ने लिखा है -

 राजभोज नित बिबिध रहत परिचर्या तत्पर।
 सज्या भूषन बसन रुचिर रचना अपने करा
 वल्लभसुत वल भजन के कलिजुग में द्वापर कियौ।
 बिट्ठलनाथ ब्रजराज ज्यों लाल लड़ाय कै सुख लियौ।

विट्ठलनाथ का अपने समय में अत्यधिक प्रभाव था। अकबर बादशाह ने इनके अनुरोध से गोकुल में वानर, मयूर, गौ आदि के वध पर प्रतिबंध लगाया था और गोकुल की भूमि अपने फरमान से माफी में प्रदान की थी। विट्ठलनाथ जी के सात पुत्र थे जिन्हें गुसाइर्ं जी ने सात स्थानों में भेजकर संप्रदाय की सात गद्दियाँ स्थापित कर दीं। अपनी संपत्ति का भी उन्होंने अपने जीवनकाल में ही विभाजन कर दिया था। सात पुत्रों को पृथक्‌ स्थानों पर भेजने से संप्रदाय का व्यापक रूप से प्रचार संभव हुआ। इनके चौथे पुत्र गुसाई गोकुलनाथ ने चौरासी वैष्णवन की बार्ता तथा दो सौ बावन वैष्णवन की वार्ता का प्रणयन किया। कुछ विद्वान्‌ मानते हैं कि ये वार्ताएँ प्रारंभ में मौखिक रूप में कही गई थीं, बाद में इन्हें लिखित रूप मिला।

विट्ठलनाथ जी के लिखे ग्रंथों में अणुभाष्य, यमुनाष्टक, सुबोधिनी की टीका, विद्वन्मंडल, भक्तिनिर्णय और शृंगाररसमंडन प्रसिद्ध हैं। शृंगाररसमंडन ग्रंथ द्वारा माधुर्य भक्ति की स्थापना में बहुत योग मिला। संवत्‌ १६४२ वि. (सन्‌ १५८५ ई.) में गिरिराज की एक गुफा में बैठकर इन्होंने इहलोक लीला समाप्त की।

हिंदी में यमुनाष्‍टक पढ़े 

श्रेणी:भक्ति सम्प्रदाय
श्रेणी:भक्ति आन्दोलन
शाहमुखी लिपि

शाहमुखी लिपि (गुरुमुखी : ਸ਼ਾਹਮੁਖੀ ; शाहमुखी में : شاہ مکھی) एक फारसी-अरबी लिपि है जो पाकिस्तान के पंजाब प्रान्त के मुसलमानों द्वारा पंजाबी भाषा लिखने के लिये उपयोग में लायी जाती है। भारतीय पंजाब के हिन्दू और सिख पंजाबी लिखने के लिये गुरुमुखी लिपि का उपयोग करते हैं। 

शाहमुखी, दायें से बायें लिखी जाती है और नस्तालिक शैली में लिखी जाती है। भारत के जम्मू और कश्मीर राज्य की पोतोहारी बोली लिखने के लिये भी शाहमुखी का उपयोग किया जाता है।

गुरुमुखी और शाहमुखी की तुलनात्मक तालिका
thumb|upright=3|left

श्रेणी:पंजाबी भाषा
श्रेणी:लिपि
धरण

right|thumb|200px|ह्युमस का रंग काला या गहरा भूरा होता है। यह उसमें संचित जैविक कार्बन के कारण होता है।
कृषि के सन्दर्भ में मिट्टी की सबसे उपरी पतली परत को ह्युमस (humus) कहते हैं जिसमें जैविक पदार्थों की मात्रा भरपूर होती है। तैयार कम्पोस्ट खाद या वनों से प्राप्त प्रकृतिक कम्पोस्ट को भी ह्युमस कहते हैं। 

सन्दर्भ

 बाहरी कड़ियाँ 
 मलगांव से मालदार गांव बनने की कहानी

श्रेणी:मृदा विज्ञान
श्रेणी:जैविक कृषि
जापान का बैंक

thumb|rigtht|250px|जापान के बैंक का स्थापना स्थल

 जापान का केन्द्रीय बैंक है।Nussbaum, Louis Frédéric et al. (2005). "Nihon Ginkō" in  बैंक को अक्सर इसके संक्षिप्त नाम  से भी पुकारा जाता है। इसका मुख्यालय चुओ, टोकियो में स्थित है।"Guide Map to the Bank of Japan Tokyo Head Office ." Bank of Japan. Retrieved on December 22, 2009.
 सन्दर्भ 

श्रेणी:कम्पनियाँ
खाद्य तेल

thumb|right|150px|सरसों का तेल
खाद्य तेल या पाक तेल (खाना पकाने में काम आने वाले तेल), वनस्पतियों से प्राप्त वसा का परिशुद्ध रूप होते हैं। यह सामान्य तापमान पर तरल अवस्था में रहते हैं। (नारियल तेल और ताड़ का तेल जैसे संतृप्त तेल अन्य तेलों की तुलना में सामान्य तापमान पर अधिक ठोस होते हैं)। 

खाद्य तेलों के उदाहरण हैं: सरसों का तेल, जैतून का तेल, ताड़ का तेल, सोयाबीन तेल, कनोला तेल, कद्दू के बीज का तेल, मक्का का तेल, सूरजमुखी तेल, मूंगफली तेल, तिल का तेल, चावल की भूसी का तेल आदि। इनके अलावा और भी बहुत से वनस्पति तेलों का प्रयोग खाना पकाने में किया जाता है।

जब हम खास तौर पर "वनस्पति तेल" की बात करते हैं तब हमारा अभिप्राय किसी खास तेल या तेलों के मिश्रण से तैयार किसी विशिष्ट तेल से होता है। खाद्य तेलों में ताजा जड़ी बूटी, लहसुन, मिर्च आदि जैसे खाद्य पदार्थों को मिलाकर उनका खास स्वाद और खुशबू प्रदान की जा सकती है। हालांकि यदि इन खुशबूदार तेलों का भंडारण एक लंबे समय के लिए करना हो तो उनमें जीवाणु पनप सकते हैं।

इन्हें भी देखें
वनस्पति तेल
वनस्पति घी
खनिज तेल

 सन्दर्भ 

 बाहरी कड़ियाँ 
 खाद्य तेल के उपयोग एवं सावधानियाँ 
 खाद्य तेल के आयात पर घटेगी निर्भरता

श्रेणी:खाद्य पदार्थ
महाराष्ट्र भूषण पुरस्कार

महाराष्ट्र भूषण पुरस्कार महाराष्ट्र सरकार द्वारा दिया जाने वाला सबसे बड़ा पुरस्कार है। जब १९९५ में शिवसेना और भारतीय जनता पार्टी की संयुक्त सरकार थी तब इसे पहली बार स्वरुप दिया गया। पहला महाराष्ट्र भूषण पुरस्कार १९९६ को दिया गया।

यह पुरस्कार निम्नलिखित क्षेत्रो में विशेष योगदान के लिए दिया जाता है ;
 साहित्य 
 कला
 खेल 
 विज्ञान
 समाज सेवा 
 पत्रकारिता 
 लोक प्रशासन 
 स्वास्थ्य कार्य

 स्वरुप 
पुरस्कार में ₹ 25 लाख नगद(2023), स्मृतिचिह्न और प्रमाणपत्र दिया जाता है। इस पुरस्कार के लिए महाराष्ट्र सरकार द्वारा तय की गई कमेटी विजेता का निर्णय लेती है।

 पुरस्कृत व्यक्ति 
 वर्ष  नाम  क्षेत्र१९९६पु. ल. देशपांडेसाहित्य१९९७लता मंगेशकरकला, संगीत १९९९विजय भटकरविज्ञान २००१ सचिन तेंडुलकरखेल२००२ भीमसेन जोशीकला, संगीत २००३अभय बंग और रानी बंगचिकित्सा कार्य २००४ बाबा आमटे समाज सेवा २००५ रघुनाथ अनंत माशेलकरविज्ञान २००६रतन टाटा लोक प्रशासन २००७र.कृ. पाटीलसमाज सेवा२००८नानासाहेब धर्माधिकारीसमाज सेवा २००८मंगेश पाडगाँवकरसाहित्य२००९ सुलोचनादीदी कला, सिनेमा २०१० जयंत नारलीकरविज्ञान २०११ अनिल काकोडकरविज्ञान २०१५ बलवंत मोरेश्वर पुरंदरेसाहित्य २०२१आशा भोसलेसंगीत
2022   आप्पासाहेब धर्माधिकारी - समाजसेवा

2023.  अशोक सराफ - कला

सन्दर्भ

श्रेणी:भारतीय पुरस्कार
श्रेणी:महाराष्ट्र
शारलेमेन

thumb|right|शारलेमेन
शारलेमेन (चार्ल्स महान) फ़्रैंकों के राजा (768-814) और रोमन सम्राट (800-814) थे। उन्होंने पश्चिमी और मध्य यूरोप को जीत कर फ़्रैंक राज्य को एक साम्राज्य में तब्दील किया।

शारलेमेन के शासन के दौरान कैथोलिक चर्च के माध्यम से कला, धर्म और संस्कृति का पुनरुद्धार हुआ। अपने विदेशी विजय अभियान और आंतरिक सुधारों के माध्यम से उन्होंने पश्चिमी यूरोप और मध्य युग को परिभाषित किया। 

होली रोमन साम्राज्य, जर्मनी और फ़्रान्स की राजसी सूचियों में वे चार्ल्स I के नाम से जाने जाते हैं।

रोमन साम्राज्य के बाद से पहली बार शारलेमेन ने ज़्यादातर पश्चिमी यूरोप को एकजुट किया। इस कारण उन्हें यूरोप का पिता भी कहा जाता है।

श्रेणी:राजा
श्रेणी:यूरोप का इतिहास
नेशनल असोसियेशन फॉर दि एडवान्स्मेन्ट ऑफ कलर्ड पीपल

thumb|right|NAACP नेता, 1956
नेशनल असोसियेशन फॉर दि एडवान्स्मेन्ट ऑफ कलर्ड पीपल (एनएएसीपी, NAACP) एक अफ्रीकी अमेरिकी नागरिक अधिकार समूह है। इसकी स्थापना 1909 में साठ गणमान्य व्यक्तियों द्वारा की गई थी। इसका मूल उद्देश्य नस्लीय घृणा और नस्लीय भेदभाव को समाप्त करना, अफ्रीकी अमेरिकी लोगों के लिए आर्थिक समानता और राजनीतिक, शैक्षिक व सामाजिक अधिकार प्राप्त करना था।

एनएएसीपी का मुख्यालय बाल्टीमोर, मेरीलैंड में स्थित है। कैलिफोर्निया, न्यूयार्क, मिशिगन, कोलोराडो, जॉर्जिया, टेक्सास और मेरीलैंड में इसके अतिरिक्त क्षेत्रीय कार्यालय हैं। इसके काम में राजनैतिक गतिविधियाँ, समाज शिक्षा और पुरस्कार शामिल हैं।

श्रेणी:संगठन
२०११ सेन्दाई भूकम्प और सुनामी

2011 का सेंडाइ भूकंप और सुनामी (东北 地方 太平洋 冲 地震, तोहोकु चीहो ताइहाइयो-ओकी जिशिन, शाब्दिक "तोहोकु क्षेत्र प्रशांत महासागर अपतटीय भूकंप")NHK World, television broadcast, March 13, 2011, 03:30 UTC, जापान के ओशिका प्रायद्वीप, के पूर्वी तट से 130 किलोमीटर की दूरी पर 11 मार्च, 2011 को 05:46 UTC (14:46 स्थानीय समय) पर आया एक महाविनाशी भूकंप है, जिसकी तीव्रता रिक्टर पैमाने पर 9.0 मापी गयी है। इस भूकंप का अधिकेन्द्र जापान के पूर्वी तट से 130 किलोमीटर की दूरी पर और अवकेन्द्र 24.4 किलोमीटर (15.2 मील) की गहराई पर स्थित था।

भूकंप के कारण दुनिया के लगभग 20 देशों जिनमें उत्तरी अमेरिका और दक्षिण अमेरिका का पूरा प्रशांत तटीय क्षेत्र शामिल है, में सुनामी चेतावनी जारी की गयी और जापान के प्रशांत तट को लोगों से खाली कराया गया। भूकंप के फलस्वरूप 10 (मीटर 33 फुट) ऊँची सुनामी लहरें उत्पन्न हुईं जिन्होने जापान के तटीय क्षेत्रों में बड़े पैमाने पर कहर बरपाया। जापान में यह लहरें तट से 10 किलोमीटर अंदर तक आ गयीं। 

जापान की राष्ट्रीय पुलिस एजेंसी ने आधिकारिक तौर पर जापान के 16 प्रांतों में,  लोगों के मरने,  लोगों के घायल होने और  लोगों के लापता होने की पुष्टि की है, लेकिन गैर सरकारी खबरों के मुताबिक हताहतों की संख्या इससे कहीं ज्यादा है। भूकंप के कारण जापान में व्यापक क्षति हुई है, जिनमें सड़कों और रेलवे को हुए भारी नुकसान के अलावा जगह जगह आग लगने से हुई हानि भी शामिल है। एक बांध के ढहने की भी खबर है।

पूर्वोत्तर जापान में लगभग 44 लाख घरों की विद्युत आपूर्ति ठप हो गयी है और 14 लाख घरों की पेयजल आपूर्ति प्रभावित हुई है। सुनामी के चलते बहुत से बिजली घरों में विद्युत उत्पादन ठप हो गया है और कम से कम दो परमाणु बिजलीघरों से रेडियोधर्मी विकिरण का खतरा पैदा हो गया है, जिसके कारण इनके आसपास के क्षेत्र को खाली कराया गया है, पूरे क्षेत्र में आपातकाल घोषित कर दिया गया है। फुकुशिमा-1 परमाणु ऊर्जा संयंत्र में प्रारंभिक भूकंप के लगभग 24 घंटे बाद एक विस्फोट हुआ है, हालांकि इस विस्फोट से संयंत्र के बाहरी कंक्रीट ढाँचे को नुकसान हुआ है पर भीतरी भाग सुरक्षित बताया जाता है। फुकुशिमा-1 परमाणु ऊर्जा संयंत्र के 20 किलोमीटर और फुकुशिमा-2 परमाणु ऊर्जा संयंत्र के 10 किलोमीटर के दायरे में आने वाले इलाके को पूरी तरह खाली करा लिया गया है। 

सेंडाइ में आया भूकंप जापान के दर्ज इतिहास में आने वाला अब तक का सबसे विध्वंसकारी और विश्व के आधुनिक इतिहास में आने वाले पाँच सबसे विनाशकारी भूकंपों में से एक है।

 सन्दर्भ 

श्रेणी:२०११ में भूकम्प
श्रेणी:जापान में भूकम्प
बोइंग बी-17 फ़्लाइंग फ़ोर्ट्रेस

thumb|right|उड़ान में B-17 विमान
thumb|right|बी-17 विमान से निकलती हुईं महिला पायलट
बोइंग बी-17 फ़्लाइंग फ़ोर्ट्रेस एक चार-इंजन वाला भारी बमवर्षक विमान था, जिसे संयुक्त राज्य अमेरिका ने द्वितीय विश्व युद्ध में इस्तेमाल किया था। यह विमान संयुक्त राज्य अमेरिका वायु सेना कोर (यूनाइटेड स्टेट्स आर्मी एअर कोर, USAAC) के लिए बोइंग कम्पनी ने 1930 के दशक में विकसित किया गया था।

8 अगस्त 1934 के दिन एयर कोर ने मार्टिन बी-10 हमलावर विमान की जगह लेने वाले एक नए बहु-इंजन हमलावर के लिए निविदा आम्न्त्रित की. 200 हमलावरों के निर्माण के इस अनुबंध को जीतने के लिए बोइंग का मुकाबला डगलस और मार्टिन जैसी कम्पनियों के साथ था। प्रोटोटाइप दुर्घटनाग्रस्त होने की वजह से बोइंग को अनुबंध ना मिला सका, लेकिन एयर कोर को बोइंग का डिजाइन इतना पसन्द आया कि उन्होंनें आकलन के लिए 13 और अधिक बी-17 विमनों का ऑर्डर दे दिया. 1938 में लांच के बाद बी-17 के डिजाइन को और अधिक विकसित किया गया।
,
बी-17 का प्रयोग मुख्यतः द्वितीय विश्व युद्ध अभियान के दौरान जर्मन औद्योगिक और सैन्य ठिकानों के खिलाफ दिनदहाड़े बमबारी में किया गया। कुछ हद तक बी-17 का प्रयोग प्रशांत महासागर के युद्ध में जापानी शिपिंग और हवाई अड्डों के खिलाफ छापे मारने में भी किया गया।

अमेरिका ने बी-17 का प्रयोग एक रणनीतिक हथियार के रूप में किया। यह एक ऐसा शक्तिशाली, ऊँची उड़ान भरने वाला, लंबी दूरी का बमवर्षक था, जो खुद को बचाने में और लड़ाई में व्यापक क्षति के बावजूद घर लौटने में सक्षम था। द्वितीय विश्व युद्ध के दौरान बी-17 ने किसी भी अन्य अमेरिकी विमान से ज्यादा बम गिराए. अमेरिकी विमानों द्वारा जर्मनी पर गिराए 1,500,000 मीट्रिक टन बमों में से 640,000 टन बी-17 ने गिराए थे।बिल येन. द स्टोरी अव दे बोइंग कंपनी. सेन्ट पॉल, मिनेसोटाः ज़ेनिथ, 2005. ISBN 0-7603-2333-X. भयानक युद्ध में भी नुकसान से बचे रहने के बी-17 के किस्सों और तस्वीरों को काफ़ी प्रचार मिला, जिस वजह से इस विमान की भव्य छवि और अधिक बढ़ गई।रॉबर्ट ब्राउन, "द रग्ड फ़ोर्ट्रेसः लाइफ़-सेविंग बी-17 रिमेम्बर्ड". फ़्लाइट जर्नल (2001)

 विशेषताएँ 
 चालक दल: 10 (पायलट, सह पायलट, नाविक, 5 गनर, उड़ान इंजीनियर-टॉप बुर्ज गनर, रेडियो ऑपरेटर)
 लंबाई: 74 फीट 4 incha (22.66 मीटर) 
 ऊँचाई: 19 फीट 1 incha (5.82 मीटर)
 खाली वजन: 16,391 किलोग्राम
 लोड वजन: 24,500 किलोग्राम
 अधिकतम टेकऑफ़ वजन: 29,700 किलोग्राम
 अधिकतम गति: 462 किमी प्रति घंटे
 क्रूज की गति: 293 किमी प्रति घंटे

 बाहारी कडियाँ 

वीडियो
B-17 Flying Fortress Bombing Mission on military.com

 स्रोत 

श्रेणी:बोइंग विमान
श्रेणी:लड़ाकू विमान
वंश (जीवविज्ञान)

thumb|200px|एक कूबड़ वाला ड्रोमेडरी ऊँट और दो कूबड़ो वाला बैक्ट्रियाई ऊँट दो बिलकुल अलग जातियाँ (स्पीशीज़) हैं लेकिन दोनों कैमेलस​ (Camelus) वंश में आती हैं
thumb|200px|वंश जीववैज्ञानिक वर्गीकरण की एक निचली श्रेणी है और एक वंश में कई प्राणियों कीजातियाँ आती हैं
वंश (लैटिन: genus, जीनस; बहुवाची: genera, जेनेरा) जीववैज्ञानिक वर्गीकरण में जीवों के वर्गीकरण की एक श्रेणी होती है। एक वंश में एक-दूसरे से समानताएँ रखने वाले कई सारे जीवों की जातियाँ आती हैं। ध्यान दें कि वंश वर्गीकरण के लिए मानकों को सख्ती से संहिताबद्ध नहीं किया गया है और इसलिए अलग अलग वर्गीकरण कर्ता वंशानुसार विभिन्न वर्गीकरण प्रस्तुत करते हैं।The Evolution and Extinction of the Dinosaurs, David E. Fastovsky, David B. Weishampel, pp. 68, Cambridge University Press, 2005, ISBN 978-0-521-81172-9, ... Biological classification ... The categories that he established - now a memorized mantra - are (in order of decreasing size), kingdom, phylum, class, order family, genus, species ...

 लैटिन भाषा में नाम 
जीववैज्ञानिक वंशों के नाम अधिकतर लैटिन भाषा में होते हैं क्योंकि जीववैज्ञानिक वर्गीकरण की प्रथा १७वीं और १८वीं सदियों में यूरोप में शुरू हुई थी और उस समय वहाँ लैटिन ज्ञान की भाषा मानी जाती थी। यह रिवायत अभी तक चलती आई है। आधुनिक काल में इस्तेमाल होने वाली वर्गीकरण व्यवस्था १८वीं शताब्दी में कार्ल लीनियस नामक स्वीडी वैज्ञानिक ने की थी।

 उदाहरण 
 मानव एक जीववैज्ञानिक जाति है जिसका वैज्ञानिक नाम 'होमो सेपियन्ज़' (Homo sapiens) है
 होमो (Homo) एक जीववैज्ञानिक वंश है जिसमें मानव और मानव से मिलती-जुलती निअंडरथल मानव जैसी कई और जातियाँ थीं - आधुनिक काल में मानवों को छोड़कर इस वंश की अन्य सभी जातियाँ विलुप्त हो चुकी हैं
 होमिनिडाए (Hominidae), जिसे हिन्दी में 'मानवनुमा' कह सकते हैं, एक जीववैज्ञानिक कुल है जिसमें मनुष्य, चिम्पान्ज़ी, गोरिल्ला और ओरन्गउटान जैसे सभी बड़े अकार वाले वानर वंश आते हैं
 प्राइमेट (Primate), जिसे हिन्दी में 'नरवानर' कह सकते हैं, एक जीववैज्ञानिक गण है जिसमें मानव और सारे मानवनुमा कपियों के अलावा, सभी बन्दर, लीमर, तारसियर जैसे सदस्यों वाले सभी कुल आते हैं
 स्तनधारी (Mammalia, मैमेलिया) एक जीववैज्ञानिक वर्ग है जिसमें स्तनधारी जानवरों वाले सभी गण आते हैं - यानी इस वर्ग में मनुष्य, भेड़िये, व्हेल, चूहे, घोड़े और कुत्ते सभी सम्मिलित हैं
 कोरडेटाए (Chordatae), जिसे हिन्दी में 'रज्जुकी' कहते हैं, एक जीववैज्ञानिक संघ है जिसमें वे सभी वर्ग आते हैं जिनके सदस्य जानवरों के पास रीढ़ की हड्डी होती है - इसमें मनुष्य, गिरगिट, मेंढक, मछली, वग़ैराह शामिल हैं
 ऐनीमेलिया (Animalia), जिसे हिन्दी में 'जंतु' कहा जा सकता है, एक जीववैज्ञानिक जगत है जिसमें सभी जंतुओं वाले संघ आते हैं, लेकिन पौधे, इत्यादि नहीं आते - इसमें मनुष्य, मकड़ी, ओक्टोपस वग़ैराह सभी प्राणी शामिल हैं

 इन्हें भी देखें 
 जीववैज्ञानिक वर्गीकरण
 कुल (जीवविज्ञान)
 जाति (जीवविज्ञान)

 सन्दर्भ 

श्रेणी:जीववैज्ञानिक वर्गीकरण
श्रेणी:जीव विज्ञान
*
श्रेणी:बैक्टीरियाई नामावली
सिद्धि

'सिद्धि' का शाब्दिक अर्थ है - 'पूर्णता', 'प्राप्ति', 'सफलता' आदि। यह शब्द महाभारत में मिलता है। पंचतंत्र में कोई असामान्य कौशल या क्षमता अर्जित करने को 'सिद्धि' कहा गया है। मनुस्मृति में इसका प्रयोग 'ऋण चुकता करने' के अर्थ में हुआ है। 

सांख्यकारिका तथा तत्व समास में, अर्थात तांत्रिक बौद्ध सम्प्रदाय में इसका विशिष्ट अर्थ है - चमत्कारिक साधनों द्वारा 'अलौकिक शक्तियों का अर्जन' ; जैसे - दिव्यदृष्टि, उड़ना, एक ही समय में दो स्थानों पर उपस्थित होना, अपना आकार परमाणु की तरह छोटा कर लेना, पूर्व जन्म की घटनाओं की स्मृति प्राप्त कर लेना, आदि। माध्वाचार्य के सर्वदर्शनसंग्रह में भी 'सिद्धि' इसी अर्थ में प्रयुक्त हुआ है। 

पतंजलि के योगसूत्र में कहा गया है-

 जन्म औषधि मंत्र तपः समाधिजाः सिद्धयः 

(अर्थात जन्म से, औषधि द्वारा, मंत्र से, तप से और समाधि से सिद्धियाँ प्राप्त की जा सकती हैं।)

 आठ सिद्धियाँ 
हिन्दू धर्म में मान्य आठ सिद्धियाँ हैं-
1.) अणिमा- जिससे साधक किसी को दिखाई नहीं पड़ता और कठिन से कठिन पदार्थ में प्रवेश कर जाता है।
2.) महिमा- जिसमें योगी अपने को बहुत बड़ा बना देता है।
3.) गरिमा- जिससे साधक अपने को चाहे जितना भारी बना लेता है।
4.) लघिमा- जिससे जितना चाहे उतना हल्का बन जाता है।
5.) प्राप्ति- जिससे इच्छित पदार्थ की प्राप्ति होती है।
6.) प्राकाम्य- जिससे इच्छा करने पर वह पृथ्वी में समा सकता है, आकाश में उड़ सकता है।
7.) ईशित्व- जिससे सब पर शासन का सामर्थ्य हो जाता है।
8.) वशित्व- जिससे दूसरों को वश में किया जाता है।

 दस गौण सिद्धियाँ 
भगवत पुराण में भगवान कृष्ण ने दस गौण सिद्धियों का वर्णन किया है-
 अनूर्मिमत्वम्
 दूरश्रवण
 दूरदर्शनम्
 मनोजवः
 कामरूपम्
 परकायाप्रवेशनम्
 स्वछन्द मृत्युः
 देवानां सह क्रीडा अनुदर्शनम्
 यथासंकल्पसंसिद्धिः
 आज्ञा अप्रतिहता गतिः

 इन्हें भी देखें 
 सिद्धिदात्री
 महासिद्ध
 विभूति
 अष्ट सिद्धि

 बाहरी कड़ियाँ 
 Sri Ramakrishna Math (1985). Hanuman Chalisa. Chennai, India: Sri Ramakrishna Math. ISBN 81-7120-086-9
 Bhagavata Purana

श्रेणी:योग
श्रेणी:हिन्दू दार्शनिक अवधारणाएँ
श्रेणी:तांत्रिक साधना
श्वा

thumb|अन्तर्राष्ट्रीय ध्वन्यात्मक वर्णमाला में श्वा का चिह्न
भाषाविज्ञान और स्वानिकी में श्वा (अंग्रेजी: schwa) मध्य-केंद्रीय स्वर वर्ण को कहते हैं। इस वर्ण को देवनागरी में 'अ' लिखा जाता है और अन्तर्राष्ट्रीय ध्वन्यात्मक वर्णमाला में इसे  के चिह्न से दर्शाया जाता है।

 देवनागरी और श्वा 
देवनागरी के व्यंजनों में सामान्यतः एक निहित श्वा ('अ') की ध्वनि मानी जाती है। उदाहरणतः अन्तर्राष्ट्रीय ध्वन्यात्मक वर्णमाला के अनुसार 'क' को [kə] पढ़ा जाता है, न कि केवल [k]। यदि किसी व्यंजन से यह श्वा की धवनी हटानी हो तो हलन्त्‌ के चिह्न  ('्') का प्रयोग किया जाता है, अथवा श्वा-रहित अक्षर के अर्ध रूप का प्रयोग किया जाता है, जैसे की 'क्या' शब्द में 'क्' वर्ण के अर्ध रूप का उपयोग होता है व इस में यह वर्ण श्वा-रहित है।

 श्वा विलोपन 

हिंदी और बहुत सी अन्य आधुनिक हिन्द-आर्य भाषाओँ में कईं स्थानों में देवनागरी के व्यंजनों के निहित श्वा का विलोपन अनिवार्य है। यद्यपि देवनागरी लिपि में अक्षरों और ध्वनियों का अन्य लिपियों की तुलना में बहुत घनिष्ठ संंबन्ध है, परन्तु कई हिंद-आर्य भाषाएँ कुछ इस प्रकार विकसित हुईं हैं कि कई स्थानों में बिना हलन्त का प्रयोग करे ही हलन्त लागू होता है। यह श्वा विलोपन नियम (अंग्रेजी: schwa deletion rule) सही उच्चारण के लिए आवश्यक है और बिना इसे करे या तो बोलने वाले को समझने में कठिनाई होती है या उसके बोलने का  स्वर विचित्र लगता है।

शब्दउचित उच्चारणलिप्यन्तरणअनुचित लिप्यन्तरणटिप्पणीजलन जलन् jalan jalana आँखों में जलन - अंतिम अक्षर 'न' पर हलन्त न लगे होने के बावजूद हलन्त-जैसा उच्चारण अनिवार्य है जलना जल्ना jalnā jalanā आँखों का जलना - इस रूप में शब्द के मध्य अक्षर 'ल' पर न लिखे होने पर भी हलन्त लगता है धड़कने धड़क्ने dhaṛakne dhaṛakane दिल धड़कने लगा - यहाँ 'ड़' पर श्वा ग्रहण लागू है धड़कनें धड़्कने dhaṛkaneṅ dhaṛakaneṅ दिल की धड़कनें - यहाँ 'ड़' पर श्वा ग्रहण लागू है नमक नमक् namak namaka अहिन्दी लहजे से बोलने वाले अंतिम वर्ण ('क') पर कभी-कभी श्वा विलोपन नहीं करते जो हिन्दी मातृभाषियों को 'नमका' सा प्रतीत होता है नमकीन नम्कीन् namkīn namakīna नमक में 'क' पर श्वा विलोपन हुआ था, लेकिन 'नमकीन' में श्वा विलोपन, शब्द के मध्य में 'म' और शब्द के अंत में 'न' पर है; अहिन्दी लहजे से बोलने वाले इन वर्णों पर कभी-कभी श्वा ग्रहण नहीं करते जो हिन्दी मातृभाषियों को 'नमाकीना' सा प्रतीत होता है उत्तर प्रदेश उत्तर् प्रदेश् uttar pradesh uttara pradesha अहिन्दी लहजे से बोलने वाले इन वर्णों पर कभी-कभी श्वा विलोपन नहीं करते जो हिन्दी मातृभाषियों को 'उत्तरा प्रदेशा' सा प्रतीत होता है तुलसी तुल्सी tulsī tulasī शब्द के मध्य वाले 'ल' पर श्वा विलोपन न करने से शब्द हिन्दी मातृभाषियों को 'तुलासी' सा प्रतीत होता है पलक पलक् palak palaka आँख की पलक - एकवचन शब्द 'पलक' में 'क' पर श्वा विलोपन है पलकें पल्कें palkeṅ palakeṅ आँखों की पलकें - बहुवचन शब्द 'पलकों' में श्वा विलोपन 'क' से हट के 'ल' पर लग जाता है 

 व्युत्पत्ति 
व्युत्पत्तिशास्त्र के नज़रिए से 'श्वा' शब्द मूलतः प्राचीन इब्रानी भाषा के 'शेवा' (इब्रानी: שְׁוָא) शब्द से उत्पन्न हुआ है। ध्यान रहे कि यद्यपि 'श्वा' का रूप संस्कृत के शब्द 'श्वास' से मिलता-जुलता है, इन दो शब्दों का वास्तव में कोई भी सम्बन्ध नहीं है।

 इन्हें भी देखें 
 हिन्द-आर्य भाषाओँ में श्वा विलोपन

 सन्दर्भ 

 इन्हें भी देखें 
 भाषाविज्ञान
 अन्तर्राष्ट्रीय ध्वन्यात्मक वर्णमाला
 देवनागरी वर्णमाला
 लहजा (भाषाविज्ञान)

श्रेणी:भाषा-विज्ञान
श्रेणी:हिन्दी विकि डीवीडी परियोजना
ढाल ज्वालामुखी

thumb|right|200px|एक परिपक्व ढाल ज्वालामुखी में लावा प्रवाह की कई परतों को दिखाता, ढाल ज्वालामुखी का एक आरेख।बेसाल्ट प्रवाह को छोड़कर पृथ्वी पर पाये जाने वाले सभी ज्वालामुखीयों मे शील्ड ज्वालामुखी सबसे विशाल है। ढाल ज्वालामुखी जिसे शील्ड ज्वालामुखी, भी कहा जाता है, ज्वालामुखियों का एक प्रकार है। इन ज्वालामुखियों का निर्माण आमतौर पर लगभग पूरी तरह से तरल लावा प्रवाह के द्वारा होता है। इन ज्वालामुखियों का यह विशिष्ट नाम इसलिए पड़ा है क्योंकि, देखने में यह किसी योद्धा की ढाल के समान प्रतीत होते हैं, यानि एक ढाल के समान इनका आकार बड़ा और पार्श्व ऊँचाई कम होती है। इन ज्वालामुखियों के द्वारा उद्गारित अत्यधिक तरल लावा, जो कि अन्य अधिक विस्फोटक ज्वालामुखियों से निकले लावे की तुलना में अधिक दूर तक बहता है और लावे की एक व्यापक चादर का निर्माण कर, किसी ढाल ज्वालामुखी को इसका यह विशिष्ट रूप का प्रदान करता है।Topinka, Lyn (28 December 2005). "Description: Shield Volcano ". USGS. Retrieved 21 August 2010. हवाई ज्वालामुखी भी इसका उदाहरण है। 

 सन्दर्भ 

श्रेणी:ज्वालामुखी
आयनकारी विकिरण

200px|right|thumb|आयनकारी विकिरण के खतरे का नया प्रतीक
आयनकारी विकिरण (Ionizing radiation) उन कणों या विद्युतचुम्बकीय तरंगों को कहते हैं जिनमें इतनी उर्जा होती है कि वे जिन परमाणुओं या अणुओं से टकराते हैं उनसे एलेक्ट्रॉन निकालकर उन्हें आयनित कर देते हैं। इस प्रकार मुक्त रेडिकल (free radicals) बनते हैं जो रासायनिक क्रिया की दृष्टि से विशेष रूप से दक्ष होते हैं। इनका स्वास्थ्य पर अत्यन्त भयानक प्रभाव हो सकता है। कुछ स्थितियों में ये लाभकारी भी होते हैं। goddag/farvel xD

 इन्हें भी देखें 
 गैर आयनकारी विकिरण (Non Ionising radiation)

 बाहरी कड़ियाँ 
 परमाणु विकिरण और भ्रांतियां
 The Nuclear Regulatory Commission regulates most commercial radiation sources and non-medical exposures in the US:
 NLM Hazardous Substances Databank – Ionizing Radiation
 United Nations Scientific Committee on the Effects of Atomic Radiation 2000 Report Volume 1: Sources, Volume 2: Effects
 Beginners Guide to Ionising Radiation Measurement
 Radiation Risk Calculator Calculate cancer risk from CT scans and xrays.
 Health Physics Society Public Education Website
 Oak Ridge Reservation Basic Radiation Facts

श्रेणी:रेडियोधर्मिता
श्रेणी:कैंसरजनक
श्रेणी:रेडियोजीवविज्ञान
श्रेणी:विकिरण का स्वास्थ्य पर प्रभाव
ज्वलखण्डाश्मि पदार्थ

ज्वलखण्डाश्मि चट्टान या ज्वलखण्डाश्मि पदार्थ, पूर्ण अथवा मुख्य रूप से ज्वालामुखीय पदार्थों से निर्मित खण्डमय चट्टानें हैं। यह ज्वालामुखीय पदार्थ हवा या पानी की यांत्रिक क्रिया के द्वारा द्वारा एक स्थान से दूसरे स्थान पर पहुँच कर फिर से घनीभूत हो जाते हैं।
 
 सन्दर्भ 

श्रेणी:ज्वालामुखी
मिश्रित ज्वालामुखी

thumb|मिश्रित ज्वालामुखी
thumb|मिश्रित ज्वालामुखी की खड़ी काट
thumb|फुजी पर्वत, एक सक्रिय मिश्रित ज्वालामुखी है इसका अंतिम उद्गार 1707–08 में हुआ था
मिश्रित ज्वालामुखी, एक लंबा, शंक्वाकार ज्वालामुखी होता है, जिसका निर्माण जम कर ठोस हुए लावा, टेफ्रा, कुस्रन और ज्वालामुखीय राख की कई परतों (स्तर) द्वारा होता है। मिश्रित ज्वालामुखी को ऐसा इसलिए कहा जाता है क्योंकि, इनकी रचना ज्वालामुखीय उद्गार के समय निकले मिश्रित पदार्थों के विभिन्न स्तरों पर घनीभूत होने के फलस्वरूप होती है। ढाल ज्वालामुखी के विपरीत, तीखी ढलान और समय समय पर होने वाले विस्फोटक उद्गार इनकी विशेषतायें है। इन ज्वालामुखियों से निकला लावा, ढाल ज्वालामुखी से निकले लावे की तुलना में अधिक श्यान (गाढ़ा और चिपचिपा) होता है और आमतौर पर उद्गार के पश्चात दूर तक बहने से पहले ही ठंडा हो जाता है। इनके लावे की रचना करने वाला मैग्मा अक्सर फेल्सिक होता है जिसमें, सिलिका की मात्रा उच्च से लेकर मध्य स्तर तक की होती है और कम श्यानता वाले मैफिक मैग्मा की मात्रा कम होती है। फेल्सिक लावा का व्यापक (दूर तक) प्रवाह असामान्य है, लेकिन फिर भी इसे 15 किमी (9.3 मील) तक बहते देखा गया है।

ढाल ज्वालामुखी (जो कम मिलते हैं) के विपरीत यह ज्वालामुखियों का सबसे सामान्य प्रकार हैं। दो प्रसिद्ध मिश्रित ज्वालामुखियों में से पहला क्राकाटोआ है, जिसको उसके 1883 के उद्गार के लिए जाना जाता है जबकि, दूसरा विसुवियस है जिसके उद्गार के कारण 79 ईस्वी में पॉम्पेई और हरकुलेनियम नामक दो इतालवी शहर पूरी तरह से नष्ट हो गये थे। 

 इन्हें भी देखें 
 नाब्रो ज्वालामुखी

 सन्दर्भ 

श्रेणी:ज्वालामुखी
श्रेणी:भू-आकृति विज्ञान